PATVIRTINTA

# Lietuvos liaudies kultūros centro

# direktoriaus 2015 m. sausio 20 d. įsakymu Nr. V-10

**2018 M. DAINŲ ŠVENTĖS PROGRAMŲ IR SCENARIJŲ KONKURSO**

**NUOSTATAI**

**I. BENDROSIOS NUOSTATOS**

1. 2018 m. dainų šventės programų ir scenarijų konkurso nuostatai reglamentuoja konkurso tikslus, dalyvius, sąlygas, konkurso eigą, pateikimą ir vertinimą.
2. Konkurso vykdytojas – Lietuvos liaudies kultūros centras (Dainų švenčių organizavimo būstinė; toliau – Centras).
3. Informacija apie konkursą skelbiama Centro interneto svetainėje www.llkc.lt, Lietuvos Respublikos kultūros ministerijos, kūrybinių sąjungų interneto svetainėse, spaudoje.

**II. TIKSLAI**

1. Konkursu siekiama:
	1. tęsti Dainų švenčių tradiciją, įtrauktą į UNESCO Reprezentatyvųjį žmonijos nematerialaus kultūros paveldo sąrašą;
	2. sukurti prasmingą, tradicijas ir modernias išraiškos priemones susiejantį, bendra idėja ir režisūriniu sprendimu grindžiamą meninį renginį;
	3. į šventės kūrimo procesą įtraukti kūrybiškiausias profesionalių Lietuvos menininkų pajėgas, plėsti, aktyvinti kūrėjų gretas;
	4. įvertinti konkursui pateiktų programų ir scenarijų projektų idėjų prasmingumą, racionalumą, įgyvendinimo galimybes, išrinkti geriausius projektus.

**III. KONKURSO SUDĖTINĖS DALYS IR DALYVIAI**

1. Konkursas skelbiamas šioms 2018 m. Dainų šventės „Vardan tos...“ programoms parengti:
	1. Dainų dienai;
	2. Šokių dienai;
	3. Teatro dienai;
	4. Ansamblių vakarui;
	5. Pučiamųjų orkestrų koncertui.
2. Konkurse gali dalyvauti profesionalūs kūrėjai (muzikai, dirigentai, chorvedžiai, choreografai, instrumentalistai, režisieriai, muzikologai, kompozitoriai, scenaristai ir kt.) – pavieniai autoriai ar kūrybinės grupės.
3. Autorius ar kūrybinė grupė gali dalyvauti tik vienos programos konkurse.

**IV. SĄLYGOS**

1. Visos šventės programos turi atliepti pagrindiniam 2018 m. dainų šventės „Vardan tos...“ koncepcijos (ji bus skelbiama www.llkc.lt) principui – tautos istorinės atminties, kultūros tradicijų, tautiškumo ir pilietiškumo puoselėjimui.
2. Kiekviena programa privalo turėti pagrindinę temą ir idėją, jos turi būti plėtojamos atsižvelgiant į meno šakos ar žanro tradicijas, kryptingai sudarant repertuarą.
3. Visų šventės programų repertuarą turi sudaryti tik lietuvių įvairių istorinių laikotarpių autorių (kompozitorių, choreografų, poetų, dramaturgų) kūriniai, liaudies kūryba (autentiška, harmonizuota, stilizuota, aranžuota ir pan.).
4. Programose turi dalyvauti visi atitinkamo žanro kolektyvai, parengę numatytą repertuarą ir atrinkti pretenduojančių dalyvauti šventėje apžiūrose.
5. Specifinės programų sąlygos:
	1. Dainų diena:
		1. programos trukmė – apie 3,5 val., 16 tūkst. dalyvių;
		2. repertuaro pagrindas – lietuvių chorinė muzika;
		3. dalį repertuaro turi sudaryti kūriniai *a cappella*;
		4. repertuaras turi būti tolygiai paskirstytas visų tipų chorams: jaunimo – jaunių, merginų, vaikinų ir mišriems bei suaugusiųjų – mišriems, moterų ir vyrų;
		5. programoje turi dalyvauti jungtinis pučiamųjų orkestras.
	2. Šokių diena:
		1. programos trukmė – apie 2,5 val., 8 tūkst. dalyvių;
		2. repertuaro pagrindas – lietuvių liaudiški (stilizuoti) šokiai;
		3. programos pateikimo forma – masinės aikštės kompozicijos;
		4. repertuaras turi būti tolygiai paskirstytas visoms šokėjų grupėms: jaunučių, jaunių, jaunuolių, merginų, jaunimo, vyresniųjų, pagyvenusiųjų.

12.3.Teatro diena:

12.3.1. programos trukmė – apie 4 val., 2 tūkst dalyvių;

12.3.2. repertuaro pagrindas – lietuvių dramaturgija ir originali kūryba;

12.3.3. repertuaras turi būti paskirstytas vaikų, suaugusiųjų ir lėlių teatrams;

12.3.4. programos pateikimas – dinamiška visų teatrų pasirodymų eiga, bendras dalyvių finalinis pasirodymas.

12.4. Ansamblių vakaras:

* + 1. programos trukmė – iki 3 val., apie 4 tūkst. dalyvių;
		2. repertuaro pagrindas – liaudiško pobūdžio autorių aranžuoti, išplėtoti kūriniai ir originali kūryba (šokiai, dainos, instrumentinė muzika);
		3. repertuaras turi būti paskirstytas vaikų ir suaugusiųjų kolektyvų grupėms: dainų ir šokių ansambliams, liaudies instrumentų orkestrams ir ansambliams (mišriems bei vienarūšiams, įtraukiant ir retesnius instrumentus), liaudiškos muzikos kapeloms;
		4. programos pobūdis – teatralizuotas koncertas, kurio scenarijus remtųsi liaudies tradicijomis (papročiais, darbo bei švenčių apeigomis, kitu kultūros paveldu);
		5. programos pateikimas – dinamiška jungtinių visų dalyvių, kolektyvų grupių ir solistų pasirodymų eiga.
	1. Pučiamųjų orkestrų koncertas:
		1. programos trukmė – apie 2,5 val., 2 tūkst. dalyvių (orkestrų muzikantai, šokėjos);
		2. repertuaro pagrindas – istorinės kultūrinės tradicijos suformuota pučiamųjų orkestrų muzika;
		3. programos struktūra, repertuaras turi būti paskirstytas pučiamųjų orkestrų grupėms, instrumentų grupėms, atskiriems kolektyvams, jungtiniam orkestrui.

**V. KONKURSO ETAPAI**

1. Konkursas vyks trimis etapais.
2. **I etapas –** **iki 2015 m. birželio 1 d.** Konkurso dalyviai anonimiškai raštu pateikia pasirinktos programos projektą (iki 3 kompiuterinių puslapių aprašymą), kuriame turi būti:
	1. aiškiai ir koncentruotai išdėstyta programos tema, idėja, nurodyta struktūra ir trumpai apibūdintos jos dalys;
	2. nurodytos priemonės temai atskleisti – repertuaras, režisūra ir meninis apipavidalinimas.
	3. atskirame užklijuotame voke pateiktos projekto autorių pavardės ir kontaktai.
3. Komisija vertina rašytinį projektą.
4. Atrinkto projekto (vieno ar daugiau) autoriai įgis teisę dalyvauti II konkurso etape, jų slapyvardis (-iai) netrukus po komisijos posėdžio bus paskelbtas interneto svetainėje www.llkc.lt.
5. **II etapas – iki birželio 20 d.** Autoriai pristato savo projektus žodžiu.Paskelbti II etapo dalyviai pasirengia pokalbiui, platesniam sumanymo aiškinimui, atsakymui į komisijos klausimus.
6. Komisija vokus su projektų autorių pavardėmis atplėšia pokalbio metu.
7. **III etapas – iki rugsėjo 20 d.** Šiam etapui dalyviai pateikia renginio scenarijų, kuriame privalo būti nurodyta:
	1. 50 procentų programos kūrinių iš esamo choro, šokių, teatro, pučiamųjų, liaudiškų instrumentų muzikos fondo, taip pat temos ir kompozitoriai (poetai), choreografai, kurių sukurti nauji kūriniai papildytų programą ir išryškintų pagrindinę temą;
	2. kaip kolektyvų grupėms paskirstytas repertuaras, kaip, esant reikalui, jungiamos skirtingų žanrų ir amžiaus kolektyvų grupės;
	3. kitų meno šakų ir žanrų, būtinų idėjai atskleisti (orkestrų, folkloro, džiazo ar populiariosios muzikos, choreografijos grupių, solistų, aktorių ir t. t.), vieta programos struktūroje;
	4. pagrindiniai dramaturgijos, režisūros sprendimai, pasiūlymai pauzėms tarp programos dalių – persirikiavimams, neardantiems programos vientisumo – užpildyti;
	5. meninio apipavidalinimo idėjos, kitos priemonės (vaizdo ekranai, šviesos ir kt.);
	6. kūrybinė grupė (meno vadovas, režisierius, scenaristas, dailininkas, kiti programos kūrėjai).
8. III etapo rezultatas bus vertinamas pagal rašytinę medžiagą bei pristatymą.
9. Jei konkursui pateikti projektai neatitinka konkurso sąlygų, nepakankama jų meninė vertė ar dėl kitų komisijos nurodytų priežasčių jų nesiūloma plėtoti, komisija pasilieka teisę neteikti šių projektų tolesniems programų rengimo etapams, jų nevertinti ir nepremijuoti. Tokiu atveju 2015 m. spalio–lapkričio mėn. būtų organizuojami programos meno vadovo rinkimai.

**VI. VERTINIMAS IR PREMIJAVIMAS**

1. Projektus vertins kiekvienai programai Centro sudaryta komisija. Komisijos nuosprendis galutinis ir neskundžiamas.
2. Komisijoje negalės dalyvauti konkursui teikiamų projektų autoriai.
3. Kiekvienos konkursą laimėjusios programos autorius (ar jų grupė) bus apdovanotas 1500 Eur premija, o kiti III etapo dalyviai (autorius ar autorių grupė), kurių projektai atitiko nuostatų 19 straipsnį, bus apdovanoti 500 Eur premijomis.

**VII. PROGRAMOS ĮGYVENDINIMAS**

1. Konkursą laimėję projektai ir jų autoriai (kūrybinės grupės) įgyja 2018 m. dainų šventės programų įgyvendinimo teisę.
2. Centras su projekto kūrėjais tarsis dėl programų tobulinimo ir baigtinio varianto pateikimo terminų, sąlygų, atlyginimo, visos kūrybinės organizacinės grupės sudarymo.
3. Abiem pusėms nesusitarus, Centras pasilieka teisę atsisakyti įgyvendinti konkursą laimėjusį projektą ir jo kūrėjų paslaugų arba projektą įgyvendinti su kita pasirinkta kūrybine organizacine grupe.

**VIII. PROJEKTŲ PATEIKIMAS**

1. Spausdintus projektus paštu siųsti Lietuvos liaudies kultūros centrui (Barboros Radvilaitės g. 8., 01124 Vilnius) arba užklijuotame voke pateikti sekretorei (pasiteirauti: el. p. llkc@llkc.lt, faks. (8 5) 261 2607, tel. (8 5) 261 1190). Ant voko nurodyti, kokios programos konkursui adresuojama, taip pat rengėjo ar rengėjų grupės slapyvardį. Į šį voką turi būti dedamas atskiras užklijuotas vokas, kuriame nurodomi projekto autorių ar jų grupės pavardės ir kontaktai.
2. Dėl programų teirautis:
	1. *Dainų diena:*

Aurelija Andrejauskaitė, Muzikos poskyrio vadovė,

tel. (8 5) 261 2530, el. p. muzikos.skyrius@llkc.lt,

Donatas Zakaras, Muzikos poskyrio vyriausiasis specialistas,

tel. (8 5) 261 0996, el. p. donatas.zakaras@gmail.com;

* 1. *Šokių diena:*

Snieguolė Einikytė, Choreografijos poskyrio vadovė,

tel. (8 5) 261 2011, el. p. choreografija@llkc.lt,

Gražina Kasparavičiūtė, Choreografijos poskyrio vyriausioji specialistė,

tel. (8 5) 261 0746, el. p. kasparas@llkc.lt;

29.3. *Teatro diena:*

Irena Maciulevičienė, Teatro poskyrio vadovė,

tel. (8 5) 261 2100, el. p. teatras@llkc.lt;

29.4. *Ansamblių vakaras:*

Jolanta Kisielytė-Sadauskienė, Choreografijos poskyrio vyresnioji specialistė,

tel. (8 5) 261 2939, el. p. j.kisielyte@llkc.lt;

* 1. *Pučiamųjų orkestrų koncertas*:

Rolandas Lukošius, Muzikos poskyrio vyresnysis specialistas,

tel. (8 5) 261 0996, el. p. rolandas@llkc.lt.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_